โกดี คักโป

โกดี มาแต็ส คักโป (เกิดวันที่ 7 พฤษภาคม ค.ศ. 1999) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหน้าให้แก่ลิเวอร์พูลในพรีเมียร์ลีก และทีมชาติเนเธอร์แลนด์ แต่เขายังสามารถเล่นในตำแหน่งปีกซ้ายได้อีกด้วย
ในฐานะผลผลิตจากสถาบันเยาวชนของเปเอสเฟ คักโปเปิดตัวกับทีมชุดใหญ่ของสโมสรในเดือนกุมภาพันธ์ ค.ศ. 2018 ต่อมาในฤดูกาล 2021–22 เขาได้รับรางวัลนักฟุตบอลดัตช์ยอดเยี่ยมแห่งปีหลังจากที่ยิงได้ 21 ประตูจาก 47 เกมการแข่งขันรวมทุกรายการ
คักโปเป็นตัวแทนระดับเยาวชนของทีมชาติเนเธอร์แลนด์ตั้งแต่รุ่นอายุไม่เกิน 18 ปี จนถึงรุ่นอายุไม่เกิน 21 ปี เขาเปิดตัวกับทีมชาติชุดใหญ่ในการแข่งขันฟุตบอลชิงแชมป์แห่งชาติยุโรป 2020 เมื่อเดือนมิถุนายน ค.ศ. 2021
ชีวิตช่วงต้น.
คักโปเกิดที่ไอนด์โฮเวนและเติบโตในเขตสตราตึม พ่อของเขาเกิดที่ประเทศโตโกและมีเชื้อสายกานา ส่วนแม่เป็นชาวดัตช์ ใน ค.ศ. 2007 เขาย้ายเข้าไปในสโมสรเยาวชนของเปเอสเฟ โดยได้ก้าวผ่านทีมเยาวชนทั้งหมด
สโมสร.
ลิเวอร์พูล.
ณ วันที่ 28 ธันวาคม ค.ศ. 2022 คักโปลงนามเข้าร่วมสโมสรฟุตบอลลิเวอร์พูลหลังเปิดตลาดซื้อขายนักเตะในวันที่ 1 มกราคม ค.ศ. 2023 บีบีซี สปอร์ตรายงานว่า เขาตกลงทำสัญญา 5 ปีครึ่ง กับค่าธรรมเนียมที่ระหว่าง 35.4 ถึง 44.3 ล้านปอนด์ (40 ถึง 50 ล้านยูโร) ซึ่งถือเป็นสถิติใหม่ของเปเอสเฟ
ในวันที่ 13 กุมภาพันธ์ ค.ศ. 2023 คักโปทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 2-0 ต่อมา ในวันที่ 18 กุมภาพันธ์ ค.ศ. 2023 คักโปทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 2-0 ต่อมา ในวันที่ 5 มีนาคม ค.ศ. 2023 คักโปยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 7-0 ต่อมา ในวันที่ 17 เมษายน ค.ศ. 2023 คักโปทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 6-1 ต่อมา ในวันที่ 26 เมษายน ค.ศ. 2023 คักโปทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 2-1 ต่อมา ในวันที่ 28 พฤษภาคม ค.ศ. 2023 คักโปทำประตูที่ 7 ในพรีเมียร์ลีก ในนัดที่ ลิเวอร์พูล เสมอกับ เซาแทมป์ตัน 4-4
ในวันที่ 16 กันยายน ค.ศ. 2023 คักโปทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เอาชนะ วูลฟ์แฮมตันวันเดอเรอส์ ที่สนามกีฬาโมลีนิวส์ 3-1 ต่อมา ในวันที่ 27 กันยายน ค.ศ. 2023 ฟุตบอลลีกคัพ รอบ 3 คักโปยิงประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 1 พฤศจิกายน ค.ศ. 2023 ฟุตบอลลีกคัพ รอบ 4 คักโปยิงประตู ในนัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 2-1 ช่วยให้ ลิเวอร์พูล ผ่านเข้ารอบก่อนรองชนะเลิศ ฟุตบอลลีกคัพ ได้สำเร็จ
ในวันที่ 30 พฤศจิกายน ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E คักโปยิง 2 ประตูในนัดที่ ลิเวอร์พูล เปิดสนามแอนฟีลด์เอาชนะ ลัสค์ 4-0 ต่อมา ในวันที่ 20 ธันวาคม ค.ศ. 2023 ฟุตบอลลีกคัพ รอบก่อนรองชนะเลิศ คักโปยิงประตู ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 5-1 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ ต่อมา ในวันที่ 1 มกราคม ค.ศ. 2024 คักโปทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-2 ต่อมา ในวันที่ 10 มกราคม ค.ศ. 2024 ฟุตบอลลีกคัพ รอบรองชนะเลิศ นัดแรก คักโปยิงประตู ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 2-1 ต่อมา ในวันที่ 17 กุมภาพันธ์ ค.ศ. 2024 คักโปทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 4-1 ต่อมา ในวันที่ 21 กุมภาพันธ์ ค.ศ. 2023 คักโปทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ลูตันทาวน์ 4-1 ต่อมา ในวันที่ 14 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดที่ 2 คักโปยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ สปาร์ตาปราฮา 6-1 รวมผลสองนัด ลิเวอร์พูล เอาชนะ สปาร์ตาปราฮา 11-2 ช่วยให้ ลิเวอร์พูล ผ่านเข้ารอบก่อนรองชนะเลิศ ยูฟ่ายูโรปาลีก ได้สำเร็จ ต่อมา ในวันที่ 4 เมษายน ค.ศ. 2024 คักโปทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 3-1 ต่อมา ในวันที่ 5 พฤษภาคม ค.ศ. 2024 คักโปทำประตูที่ 7 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-2
ในวันที่ 25 กันยายน ค.ศ. 2024 ฟุตบอลลีกคัพ รอบ 3 คักโปยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 5-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 30 ตุลาคม ค.ศ. 2024 ฟุตบอลลีกคัพ รอบ 4 คักโปยิง 2 ประตู ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาฟัลเมอร์ 3-2 ช่วยให้ ลิเวอร์พูล ผ่านเข้ารอบก่อนรองชนะเลิศ ฟุตบอลลีกคัพ ได้สำเร็จ ต่อมา ในวันที่ 2 พฤศจิกายน ค.ศ. 2024 คักโปทำประตูแรกในพรีเมียร์ลีก ฤดูกาล 2024–25 นัดที่ ลิเวอร์พูล เปิดสนามแอนฟีลด์เอาชนะ ไบรตันแอนด์โฮฟอัลเบียน 2-1 ต่อมา ในวันที่ 5 พฤศจิกายน ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก คักโปทำประตู ในนัดที่ ลิเวอร์พูล เปิดสนามแอนฟีลด์เอาชนะ ไบเออร์ 04 เลเวอร์คูเซิน จากเยอรมัน 4-0
ชีวิตส่วนตัว.
คักโปนับถือศาสนาคริสต์ เขากล่าวว่า "ผมพยายามอ่านคัมภีร์ไบเบิลทุกวัน ผมสวดภาวนาทุกวัน ผมชอบไปโบสถ์ และผมอ่านหนังสือเกี่ยวกับความศรัทธาหลายเล่ม" ในช่วงฟุตบอลโลก 2022 คักโปกับแม็มฟิส เดอไป เป็นผู้สอนการศึกษาพระคัมภีร์แก่ผู้เล่นเนเธอร์แลนด์ 15 คน
 "ณ วันที่ 25 พฤษภาคม ค.ศ. 2025"
 "ณ วันที่ 10 กรกฏาคม ค.ศ. 2024"
เกียรติยศ.
เปเอสเฟ
ลิเวอร์พูล
ส่วนบุคคล